
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind declanşarea procedurii de selecţie pentru ocuparea posturilor vacante din cadrul Consiliului de Administraţie la PIEŢE SA
Sectiunea a 2 - a 
Motivul emiterii proiectului de hotărâre
Având în vedere că în urma finalizării procedurii de selecție au fost validați 3 membri din totalul de 7 posturi vacante ale Consiliului de Administrație la PIEȚE SA, este necesară redeclanșarea unei noi selecții.
În conformitate cu prevederile art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, declanşarea procedurii de selecţie a membrilor consiliului de administraţie se realizează după cum urmează: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.”
În concluzie, apreciem că este oportună iniţierea unui proiect de hotărâre privind declanşarea procedurii de selecţie  pentru ocuparea posturilor vacante din cadrul Consiliului de Administraţie la PIEŢE SA.
PRIMAR,

NICOLAE ROBU
           CONSILIER,

              LAZĂR VIOLETA

